Κουραμπιέδες

Τι χρειαζόμαστε για τη ζύμη:

 * 250 γρ. ζωικό βούτυρο καλής ποιότητας, όχι light (το πιο σημαντικό στον κουραμπιέ είναι το βούτυρο) σε θερμοκρασία δωματίου
 * 150 γρ. αραβοσιτέλαιο (Νορβηγικά: Maisolje)
 * 1/2 κούπα αμύγδαλα ασπρισμένα και καβουρδισμένα (στο τηγάνι με μια κουταλιά του γλυκού βούτυρο), χοντροκομμένα
 * 2 βανίλιες
 * 250gr άχνη κοσκινισμένη
 * 1 σφηνάκι γεμάτο ούζο ή τσίπουρο
 * 1/2 κουταλάκι σόδα (Μη βάλετε περισσότερο γιατί θα απλώσουν) (Νορβηγικά: Natron)
 * 750gr με 1250gr μαλακό αλεύρι

Πώς το κάνουμε:

 * 1) Ανακατεύουμε με το χέρι ή κουτάλι το βούτυρο να μαλακώσει.
 * 2) Προσθέτουμε σιγά σιγά το λάδι, ανακατεύοντας με σύρμα να γίνουν ένα μείγμα.
 * 3) Προσθέτουμε τις βανίλιες, τη σόδα διαλυμένη σε λίγο νερό, το ούζο ή το τσίπουρο, τη ζάχαρη (250gr άχνη), το αλεύρι (βάζουμε τα 750gr και έπειτα ρίχνουμε σιγά σιγά όσο πάρει μέχρι να γίνει η ζύμη μαλακή κι αφράτη) και τέλος, ανακατεύουμε στη ζύμη τα αμύγδαλα.
 * 4) Στρώνουμε αντικολλητικό χαρτί σε λαμαρίνα.
 * 5) Πλάθουμε κουραμπιέδες και τους αραδιάζουμε σε λίγη απόσταση.
 * 6) Ψήνουμε σε προθερμασμένο φούρνο 180 βαθμών, στο 2ο ράφι, το πολύ 20 λεπτά.
 * 7) Πασπαλίστε τους με άφθονη κοσκινισμένη άχνη ζάχαρη και στοιβάστε τους σε σχέδιο πύργου σε πιατέλα.
 * 8) Καλύψτε με μεμβράνη.